I 2009 ble 6-timers løp for første gang regnet som en NM-øvelse i friidrett, og Eidsvoll 6-timers fikk æren av å være første arrangør ved at 2009-utgaven av løpet også fikk status som Norgesmesterskap. Resultatmessig ble løpet også en suksess ettersom Margrethe Løgavlen fra Tønsberg Friidrettsklubb satte ny nordisk kvinnerekord med 81.892 meter. Helge Hafsås fra Olden IL ble samtidig Norgesmester for menn med distansen 84.356 meter.